**TEKST AKTA:**

Na temelju članka 78. stavka 1. Zakona o komunalnom gospodarstvu ("Narodne novine", br. 67/18) i članka 29. Statuta Grada Cresa ("Službene novine" Primorsko-goranske županije, br. 29/09, 14713, 5/18, 25/18), Gradsko vijeće Grada Cresa, na sjednici \_\_\_\_\_\_\_\_ 2019. godine, donijelo je

**ODLUKU O IZMJENAMA I DOPUNAMA**

**ODLUKE O KOMUNALNOM DOPRINOSU NA PODRUČJU GRADA CRESA**

Članak 1.

Stavak 2. članka 4. Odluke o komunalnom doprinosu na području Grada Cresa ( “Službene novine Primorsko-goranske županije br.42/18, 17/19) mijenja se i glasi:

“Jedinična vrijednost komunalnog doprinosa iz stavka 1. ovoga članka iznosi:

- za prvu zonu ..................................................................................... 130,00 kn/m3,

- za drugu zonu ................................................................................... 90,00 kn/m3,

- za treću zonu .................................................................................... 60,00 kn/m3,

- za četvrtu zonu ................................................................................. 45,00 kn/m3,

- za petu zonu...................................................................................... 20,00 kn/m3.”

Članak 2.

Iza stavka 2. članka 4. dodaje se novi stavak:

“Iznimno iz stavka 2. jedinična vrijednost komunalnog doprinosa iznosi :

- za prvu zonu …….. 88,00 kn/m3,

- za drugu zonu ……. 55,00 kn/m3,

- za treću zonu ……… 37,00 kn/m3,

-za četvrtu zonu ……. 28,00 kn/ m3,

-za petu zonu……….. 12,00 kn/m3,

za izgradnju obiteljske građevine ili rekonstrukciju postojeće građevine koja je u cijelosti namjenjena stanovanju (stan, pomoćne prostorije, konobe, garaže, spremišta) ili ako nije namjenjena u cijelosti stanovanju, samo za onaj dio građevine koji je namjenjen stanovanju do maksimalno 500m3.

Odredbe iz stavka 3. ovog članka primjenjuju se jedino ako obveznik komunalnog doprinosa ima mjesto prebivališta na području Grada Cresa 10 i više godina i ako nema u vlasništvu stambeni prostor.

Odredbe iz prethodnog stavka uključuju i bračnog druga i može se koristiti jedanput za izgradnju ili rekonstrukciju jedne građevine.

Obveznik komunalnog doprinosa dužan je prilikom zahtjeva za obračun/ umanjenje komunalnog doprinosa Upravnom odjelu za proračun i financije, stambeno komunalne poslove i prostorno planiranje dostaviti odgovarajuću dokumentaciju kojom dokazuje ispunjavanje uvjeta. “

Članak 3.

Ova odluka stupa na snagu osmog dana po objavi u Službenim novinama Primorsko-goranske županije.

Klasa: 363-03/19-01/\_\_

Ur.broj: 2213/02-01-01-19-3

Cres, \_\_\_\_\_\_\_\_ 2019. god

**GRAD CRES**

**GRADSKO VIJEĆE**

Predsjednik

Marčelo Damijanjević

**OBRAZLOŽENJE**

**UZ PRIJEDLOG ODLUKE O IZMJENAMA I DOPUNAMA ODLUKE OKOMUNALNOM DOPRINOSU NA PODRUČJU GRADA CRESA**

Grad Cres donio je Odluku o komunalnom doprinosu 17.prosinca 2019. godine I izmjene 27. lipnja 2019. Godine , a na temelju čl. 78. stavka 1. Zakona o komunalnom doprinosu ( “Narodne Novine br. 67/18, 110/18)

Pravna osnova za donošenje Odluke o visini komunalnog doprinosa određen je stavkom (1) članka 78. Zakona kojim je definirano da:

Predstavničko tijelo jedinice lokalne samouprave donosi odluku o komunalnom doprinosu kojom se obvezatno utvrđuju:

1. zone za plaćanje komunalnog doprinosa

2. jedinična vrijednost komunalnog doprinosa po pojedinim zonama

3. način i rokovi plaćanja komunalnog doprinosa

4. opći uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Ovim prijedlogom Odluke o komunalnom doprinosu predlaže se izmjena stavka 2. članka 4. kojim se predlažu jedinične vrijednosti komunalnog doprinosa određene u kunama po m3 građevine, za pojedine zone.

Predlaže se povećanje jedinične vrijednosti komunalnog doprinosa za 1. do 4. zone i umanjenje u 5. zoni.

“Jedinična vrijednost komunalnog doprinosa iz stavka 1. ovoga članka iznosi:

- za prvu zonu ..................................................................................... 130,00 kn/m3,

- za drugu zonu ................................................................................... 90,00 kn/m3,

- za treću zonu .................................................................................... 60,00 kn/m3,

- za četvrtu zonu ................................................................................. 45,00 kn/m3,

- za petu zonu...................................................................................... 20,00 kn/m3.”

Povećanje se predlaže obzirom da je postojeći prihod od komunalnog doprinos nedostatan za kvalitetnu pripremu i izgradnju komunalne infrastrukture na području naselja Cres.

Ujedno se kao iznimka predlaže umanjenje jediničnih vrjednosti komunalnog doprinosa za izgradnju obiteljskih , do max 500m3.

Iza stavka 2. članka 4. dodaje se novi stavak:

“Iznimno iz stavka 2. jedinična vrijednost komunalnog doprinosa iznosi :

- za prvu zonu …….. 88,00 kn/m3,

- za drugu zonu ……. 55,00 kn/m3,

- za treću zonu ……… 37,00 kn/m3,

-za četvrtu zonu ……. 28,00 kn/ m3,

-za petu zonu……….. 12,00 kn/m3,

za izgradnju obiteljske građevine ili rekonstrukciju postojeće građevine koja je u cijelosti namjenjena stanovanju ( stan, pomoćne prostorije, konobe, garaže, spremišta) ili ako nije namjenjena u cijelosti stanovanju, samo za onaj dio građevine koji je namjenjen stanovanju do maksimalno 500m3.

Odredbe iz stavka 3. ovog članka primjenjuju se jedino ako obveznik komunalnog doprinosa ima mjesto prebivališta na području Grada Cresa 10 i više godina i ako nema u vlasništvu stambeni prostor.

Odredbe iz prethodnog stavka uključuju i bračnog druga i može se koristiti jedanput za izgradnju ili rekonstrukciju jedne građevine.

Obveznik komunalnog doprinosa dužan je prilikom zahtjeva za obračun/ umanjenje komunalnog doprinosa Upravnom odjelu za proračun i financije, stambeno komunalne poslove i prostorno planiranje dostaviti odgovarajuću dokumentaciju kojom dokazuje ispunjavanje uvjeta. “

Zakonom je definirano:

1) *Jedinična vrijednost komunalnog doprinosa određuje se za pojedine zone u jedinici lokalne samouprave tako da je ta vrijednost najviša za prvu zonu, a manja za svaku iduću zonu.*

*(2) Jedinična vrijednost komunalnog doprinosa za prvu zonu u jedinici lokalne samouprave ne može biti viša od 10% prosječnih troškova građenja kubnog metra (m³) građevine u Republici Hrvatskoj.*

*(3) Prosječne troškove građenja iz stavka 2. ovoga članka ministar nadležan za graditeljstvo objavljuje u »Narodnim novinama«.*

U Cresu, studeni 2019. godine